ٻيڙو چانڊيو

ٻيڙو چانڊيو   سنڌ جي ضلعي لاڙڪاڻي جي ھڪ يونين ڪائونسل جو نالو آهي جيڪا  لاڙڪاڻي تعلقي ۾ واقع آهي. ان کي تعلقي لاڙڪاڻي جي يو سي 3  پڻ چوندا آهن. ان جي ڪل آبادي  14,371 آهي http://www.pbs.gov.pk/sites/default/files/bwpsr/sindh/LARKANA_BLOCKWISE.pdf .  ھن يونين ڪاؤنسل ۾ ديھ ٻيڙو چانڊيو سميت مختلف ديھون آھن جن مان ديھ ٻيڙو چانڊيو جي آبادي 10,367 آھي. ان ديھ  ۾ واقع ٻيڙو چانڊيو ھڪ ننڍڙو شھر آهي ۽ ان يو سي جو صدرمقام آھي جيڪو لاڙڪاڻي قمبر روڊ (اين 455) تي واقع آھي. ان شھر ۾ ھڪ ريلوي اسٽيشن پڻ آهي، جيڪا گھڻي عرصي کان بند آھي. ھن يو سي جي حدن م رھندڙ آبادي ۾     جاگيراڻي، چانڊيا، عباسي، ڪلھوڙا، سومرا، ڊکڻ، بروھي ۽ ٻيا شامل آھن. ھن يو سي جي علائقن ۾ ديھ ٻيڙو چانڊيو ،  ديھ چاڪر علي (آبادي 4،004) جنھن ۾ ڳوٺ چاڪر علي واقع آهي،  ٺارو خان جاگيراڻي، ڳوٺ مبارڪ چانڊيو  ۽ ٻيا شامل آهن.

 ڪائونسل

يونين ڪاؤنسل جو عملدار يو سي سيڪريٽري آھي جيڪو آفيس جو سمورو رڪارڊ رکندو آهي ۽ دفتري پيش رفت ڪندو آهي. ھن ڪائونسل جا چار جنرل ڪائونسلر آھن جن جي سڌي چونڊ ٿيندي آهي. ڪائونسل شادي يا نڪاح جي رجسٽريشن ، ڄمڻ ۽ مرڻ جي رجسٽريشن جو رڪارڊ رکندي آھي. 2015  جي بلدياتي اليڪشن م ھن يو سي مان چيئرمين محب علي ۽ وائيس چيئرمين امتياز علي جاگيراڻي چونڊجي آيا جن جو تعلق پاڪستان پيپلزپارٽي ورڪرز سان ھيو..ڪائونسل جي ڊسٽرڪٽ ڪائونسل ۾ نمائندگي لاء ڊسٽرڪٽ ڪائونسل جو ھڪ علحده ميمبر سڌي ريت چونڊيو ويندو آهي. ھن ڪائونسل مان 2015 جي بلدياتي اليڪشن م 
ڳوٺ ٺارو خان جاگيراڻي جو محب علي ڊسٽرڪٽ ڪائونسل لاءِ ھن ڪائونسل مان ميمبر چونڊيو ويو جيڪو پاڪستان پيپلزپارٽي جو اميدوار ھيو
تعليم ۽ صحت جون سهولتون 
ھن ڪائونسل جي ڳوٺن ۾ پرائمري، مڊل ۽ سيڪنڊري تعليم جي سھولت ميسر آهي.  ھائر سيڪنڊري ايجوڪيشن لاء ڪوبه تعليمي ادارو ڪانہ آھي. صحت لاءِ ھتي رورل هيلٿ سينٽر ۽ ھڪ بنيادي صحت مرڪز واقع آھن. 
ڪائونسل جي بجيٽ ۽ ترقياتي ڪم
ڪائونسل ۾ آبادي ۽ سھولتون

ھتي پيئڻ لاء رڳو جر جو پاڻي ميسر آهي.  ھن يو سي جون زرعي زمينون اپت واريون، زرخيز ۽ آباد آھن. شھر جي پسگردائيءَ ۾ سارين جا ڪارخانا ، شھر م يونائيٽيڊ بئنڪ جي ھڪ شاخ پڻ واقع آھن.

حوالا

زمرو:ضلعو لاڙڪاڻو
زمرو:سنڌ ۾ آبادي واري جايون